Villa Lapama bied gerieflike selfsorgverblyf in 'n indrukwekkende vakansiehuis teen die berg in Gordonsbaai. Dié drieslaapkamerhuis het pragtige see- en berguitsigte. Die perseel is enige natuurliefhebber se droom aangesien daar 'n oorvloed fynbos is.
Daar is 3 slaapkamers, elk met 'n pragtige uitsig, en 'n stoep met meubels op die intreeverdieping. Die ruim hoofslaapkamer het 'n koningingrootte-bed, 'n instapkas, 'n stoep en 'n en suite-badkamer met 'n bad en 'n stort. Daar is 'n sitarea, eetarea, kombuis en 'n stoep met meubels op die onderste verdieping. Die kombuis is met 'n yskas, oond, stoof en 'n mikrogolf toegerus.
Die kuierarea is op die grondverdieping en spog met 'n snoekertafel, Jacuzzi, kroegarea, randvloeiswembad, binne- en buite-eetarea en 'n TV-kamer vir die gesin. Die huis het kringklank in al die vertrekke, lugversorging, 'n TV in elke kamer, 'n wynkelder en 'n proelokaal.
Villa Lapama het 'n inslaaphuishulp wat die gaste sal verwelkom en sal seker maak dat die gaste die huis goed verken. Ruva is ook 'n uitmuntende kok indien gaste graag maaltye tydens hul verblyf wil ontvang.